title: "Kiribaati"
text: "Kiribaati [kiri'ba:ti], amtelk det Republiik faan Kiribaati (\u00fc\u00fcb Kiribaatisk: Kiribati [\u02c8ki\u027eip\u025bs] an Ribaberiki Kiribati) as en eilunstoot uun't Pasiifik. A stoot hee'n f\u00f6ltaal faan eilunen uun Mikroneesien an Polyneesien, wat auer en widj gebiit uun a nuurd an uun a s\u00fc\u00fcd faan't Ekwaator lei. Tu a nuurd lei d\u00f6n United States Minor Outlying Islands, tu a s\u00fc\u00fcduast leit Fraans\u00f6\u00f6sk Polyneesien, tu a s\u00fc\u00fcd lei d\u00f6n Cook-Eilunen, Tokelau an Tuwaalu, tu a waast Nauru an d\u00f6n Tupsl\u00f6\u00f6den Stooten faan Mikroneesien an uun a nuurdwaast d\u00f6n Marshall-Eilunen. At lun as faan a kliimawaanel tr\u00fc\u00fcwet. Efter bereegning faan't W\u00e4\u00e4ltbeenk k\u00fcd at eilunstoot uun't juar 2050 f\u00f6r't miast ei muar bewenboor an letst 2070 auersweemd wees. At lun hee 110.136 lidj (2015). At hoodsteed faan't lun as Tarawa.\n\nGeografii\nAt lun leit uun Mikroneesien. Det best\u00e4\u00e4nt \u00fctj tau sk\u00f6\u00f6len faan eilunen: det Gilbert Sk\u00f6\u00f6l an det Line an Phoenix Sk\u00f6\u00f6l.\n\nIindialing faan Ferwalting\nD\u00f6n bewenet eilunen hee eilunriader:\n\nBanaba Eilun\nBanaba\n\nTarawa Eilun\nBetio (Tarawa)\nSouth Tarawa (Tarawa)\nNorth Tarawa (Tarawa)\n\nNorth Gilbert Eilunen\nMakin\nButaritari\nMarakei\nAbaiang\n\nCentral Gilbert Eilunen\nMaiana\nAbemama\nKuria\nAranuka\n\nSouth Gilbert Eilunen\nNonouti\nNorth Tabiteuea (Tabiteuea)\nSouth Tabiteuea (Tabiteuea)\nBeru\nNikunau\nOnotoa\nTamana\nArorae\n\nPhoenix Eilunen \nKanton\n\nLine Eilunen\nKiritimati\nTabuaeran\nTeraina\n\nF\u00f6\u00f6r suwereniteet hed at lun seeks distrikten:\n Banaba\n Central Gilberts\n Line Islands\n Northern Gilberts\n Southern Gilberts\n Tarawa\n\nHistoore\nAustroneesisk f\u00f6lker, diar faan d\u00f6n Salomoonen-Eilunen of Wanuaatuu kaam, bewenet a eilunen sant muar juard\u00fc\u00fcsenen. Det Kiribaati folk kaam h\u00f6g tidj twesken 3000 f. Kr. an 1300 e. Kr uun. Leeder iinfaaler faan Samoa an Tonga feerd polyneesisk elementen an iinfaaler faan Fidschi melaneesisk elementen iin. Freien twesken lidj faan d\u00f6n \u00fcnlik sk\u00f6\u00f6len feerd tu\u2019n folk, diar homogeen uun \u00fctjsen, spriik an traditschuunen as.\n\nKiribaati wurd uun det 19. juarhunert d\u00f6n Gilbert-Eilunen, efter koptein Thomas Gilbert, diar m\u00e4 de \u00fctjfinjer James Cook sailet hed, neemd. At lun 1892 wurd tup m\u00e4 d\u00f6n Ellice-Eilunen (Tuwaalu faan daaling) tu'n britisk protektoraat (\u00fc\u00fcs Gilbert- an Ellice-Eilunen) ferklaaret. Dialen faan a eilunen wurd uun de Naist W\u00e4\u00e4ltkrich faan a Jaapaanern besaat. At lun wurd 1979 suwereen.\n\nPolitiik\nAt lun as en parlamentaarisk republiik. At stootsboowerhood as a president. A president faan't lun sant 11. Marts 2016 as Taneti Maamau.\n\nB\u00fctjenpolitiik\nKiribaati as sant 14. September 1999 lasmoot faan d\u00f6n Feriand Natschuunen. Det as uk sant 1979 lasmaat faan det Commonwealth of Nations.\n\nLuke uk diar\n Suwereen stooten uun Mikroneesien: Tupsl\u00f6\u00f6den Stooten faan Mikroneesien, Kiribaati, Marshall-Eilunen, Nauru, Paalau.\n\nKwelen\n\nKiribaati"